ΓΡΑΠΤΗ ΕΡΩΤΗΣΗ P-1357/03

υποβολή: Alexander de Roo (Verts/ALE) προς την Επιτροπή

(4 Απριλίου 2003)

Θέμα: Προληπτικά μέτρα κατά του SARS (Σοβαρό Οξύ Αναπνευστικό Σύνδρομο)

Στον ιστότοπο της Ευρωπαϊκής Επιτροπής βρίσκει κανείς μόνο μια παραπομπή στο SARS (Severe Acute Respiratory Syndrome). Στις 19 Μαρτίου, το δίκτυο — ΕΕ για τις μεταδοτικές ασθένειες έκρινε ότι η επιδημία δεν είναι δυνατόν να μεταδοθεί παρά μόνο μέσω άμεσης επαφής, πράγμα που δεν είναι βέβαιο, δεδομένου ότι θα μπορούσε επίσης να μεταδοθεί και μέσω της ατμόσφαιρας. Το μόνο βέβαιο είναι ότι πάσχουμε από έλλειψη πληροφόρησης. Τα αντιβιοτικά είναι αναποτελεσματικά και δενπάρχουν (ακόμη) αντι-ιϊκά φάρμακα Μέχρι σήμερα, έχουν καταγραφεί εξήντα θύματα, τα περισσότερα στην Ασία, αλλά και τέσσερα στον Καναδά. Συνολικά, τα κρούσματα ανέρχονται στα 1 750 άτομα. Κατά τη χθεσινή ημέρα μόνο (31 Μαρτίου 2002), επισημάνθηκαν στο Χονγκ-Κονγκ 92 κρούσματα.

Κατόπιν τούτου καθίσταται επείγουσα ανάγκη να ληφθούν μέτρα σε επίπεδο ΕΕ:

- Όλες οι αεροπορικές εταιρίες που πραγματοποιούν πτήσεις προς την Ευρώπη, από Κίνα Χονγκ-Κονγκ, Βιετνάμ, Ταϊβάν, Σιγκαπούρη και Καναδά οφείλουν ναποβάλλουν τους επιβάτες σε ιατρική εξέταση πριν από την επιβίβαση και, σε περίπτωση αμφιβολίας, να τους απαγορεύουν την επιβίβαση. Η KLM έχει ήδη αρχίσει να εφαρμόζει ανάλογα μέτρα.

- Κάθε μετακίνηση προς τις πέντε αυτές χώρες θα πρέπει να αντενδείκνυται.

- Η Ελληνική Προεδρία οφείλει να συγκαλέσει το ταχύτερο δυνατόν έκτακτη συνεδρίαση τωνπουργών Υγείας της ΕΕ.

Πώς κρίνει η Επιτροπή τις ως άνω προτάσεις·

Μπορεί να αναφέρει η Επιτροπή ποια μέτρα προτίθεται να λάβει με στόχο την όσο το δυνατόν ταχύτερη ανάπτυξη ενός αξιόπιστου τεστ για την ανίχνευση του SRAS;

Απάντηση του κ. Byrne εξ ονόματος της Επιτροπής

(12 Μαΐου 2003)

Η Επιτροπή γνωρίζει καλά τον αντίκτυπο και τους δυνάμει κινδύνους της τρέχουσας επιδημίας του Σοβαρού Οξέως Αναπνευστικού Συνδρόμου (SARS). Η Επιτροπή συνεργάζεται με τα κράτη μέλη, μέσω των διορισμένων αρχών των Υπουργείων Υγείας, καθώς και με την Παγκόσμια Οργάνωση Υγείας (WHO) με σκοπό τη λήψη όλων των δυνατών μέτρων για τον έλεγχο της εξάπλωσης του SARS.

Κατά τη Σύνοδο Ολομέλειας του Ευρωπαϊκού Κοινοβουλίου στις 7 Απριλίου 2003, η Επιτροπή προέβη σε δήλωση σχετικά με το SARS, παραθέτοντας λεπτομερείς πληροφορίες για την εποπτεία της κρίσης του SARS σε επίπεδο ΕΕ, συμπεριλαμβανομένων των στρατηγικών επιτήρησης, του συστήματος ταχείας ειδοποίησης και της ανταλλαγής πληροφοριών με τα κράτη μέλη, τις χώρες της ΕΖΕΣ και τιςποψήφιες χώρες.

Όλα τα νέα κρούσματα του SARS δηλώνονται καθημερινά από τα κράτη μέλη στην Επιτροπή μέσω του κοινοτικού δικτύου για την επιδημιολογική παρακολούθηση και ελέγχου των μεταδοτικών ασθενειών, το οποίο συγκροτήθηκε βάσει της απόφασης 2119/98/ΕΚ(1), έτσι ώστε ναπάρχει μία πλήρης και σαφής εικόνα της εξέλιξης της κατάστασης στην Ευρώπη. Τέθηκε σε εφαρμογή μία ενεργός στρατηγική επιτήρησης σε ευρωπαϊκό επίπεδο για να εντοπίσει όλα τα δυνάμει μολυσμένα άτομα που ταξιδεύουν από τις πληγείσες περιοχές και να εξασφαλίσει την ολοκληρωμένη επιδημιολογική ανίχνευση, τόσο στα νοσοκομεία όσο και στην ευρύτερη κοινότητα. Προς το παρόν, στην Ευρώπη έχει δηλωθεί μόνον ένα κρούσμα τοπικής μετάδοσης του SARS από το Ηνωμένο Βασίλειο, αλλά αυτό χωρίς δευτερεύοντα κρούσματα. Το γεγονός αυτό αποτελεί την καλύτερη απόδειξη ότι αυτή η στρατηγική προσέγγιση λειτουργεί καλά, αποφέροντας τα αναμενόμενα αποτελέσματα.

Η Επιτροπή συμφωνεί με την ΠΟΥ για το γεγονός ότι οι ταξιδιώτες από τις πληγείσες περιοχές πρέπει να εξετάζονται κατά την αναχώρηση, να ενημερώνονται στη διάρκεια της πτήσης και ενδεχομένως να παραπέμπονται στις εθνικέςγειονομικές αρχές κατά την άφιξή τους. Η επιτροπή του κοινοτικού δικτύου για τις μεταδοτικές ασθένειες συνεδρίασε στο Λουξεμβούργο στις 9-10 Απριλίου 2003 και κατέληξε σε συμφωνία για τη λήψη άμεσων μέτρων για τον έλεγχο της επιδημίας. Τα μέτρα αυτά βασίζονται στις τρέχουσες γνώσεις και ενδέχεται να αλλάξουν με την εξέλιξη της κατάστασης.

Όσον αφορά τη διάγνωση του SARS, δεν διαθέτουμε ακόμα μία έγκυρη εργαστηριακή δοκιμή. Οι ερευνητές σε διάφορες χώρες εργάζονται για την ανάπτυξη γρήγορων και ακριβών εργαστηριακών δοκιμών για το SARS. Ωστόσο, μέχρι αυτές οι δοκιμές να εφαρμοστούν σε επιτόπιες δοκιμασίες και να αποδειχθούν αξιόπιστες, η διάγνωση του SARS εξακολουθεί να εξαρτάται από τα κλινικά ευρήματα.

Στον ιστοχώρο της Ευρωπαϊκής Επιτροπής για τη δημόσιαγεία http://europa.eu.int/comm/health/ph_threats/com/sars/sars_en.htm, έχει δημιουργηθεί και ενημερώνεται τακτικά ειδική ιστοσελίδα για το SARS, στην οποία αναλύεται το γενικότερο πλαίσιο του συνδρόμου, παρατίθενται συγκεκριμένα στοιχεία και δίνονται κατευθυντήριες γραμμές.

Η Ευρώπη διαθέτει σημαντικές ικανότητες στους περισσότερους από τους σχετικούς ερευνητικούς τομείς. Η Επιτροπή αυτή τη στιγμή εξετάζει τους καλύτερους τρόπους παροχήςποστήριξης στην έρευνα για το SARS και άλλους απρόβλεπτους κινδύνους για τηνγεία που προέρχονται από μεταδοτικές ασθένειες, μεσοπρόθεσμα και μακροπρόθεσμα. Η Επιτροπήποβάλλει εκθέσεις στο Συμβούλιο και στις ομάδες εργασίας του σχετικά με τα μέτρα που λαμβάνει σε τακτικό επίπεδο, και θα συνεχίσει κατ'αυτόν τον τρόπο, όπως απαιτείται. Η απόφαση για τη διοργάνωση ειδικής συνεδρίασης των Υπουργών Υγείας μπορεί να ληφθεί από την Προεδρία, λαμβανομένηςπόψη της αναμενόμενης προστιθέμενης αξίας της συνεδρίασης σε αυτό το επίπεδο.

(1) Απόφαση 2119/1998/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 1998 για τη δημιουργία δικτύου για την επιδημιολογική παρακολούθηση και ελέγχου των μεταδοτικών ασθενειών στην Κοινότητα, ΕΕ L 268 της 3.10.1998.